Almoloya de Alquisiras

Almoloya de Alquisiras estas komunumo en la meksika subŝtato Meksikŝtato (Estado de México). La ĉefurbo de la komunumo same nomiĝas Almoloya de Alquisiras.

 Geografio 
La komunumo havis en 2005 (lasta popolnombrado de la Inegi 14196 loĝantojn. El tiuj 6.659 viroj kaj 7.537 virinoj. Lau la enloĝantaro la komunumo okupas la lokon 20 en la Ŝtato de Meksiko kaj la lokon 1104 en la nacia komparo. La komunumo havas surfacon de 167.38 kvadratkilometeroj kaj ĝi situas je 1960 metroj sur la marnivelo. La kvanto de precipitaĵo estas 1,487.3. milimetroj.

La geografia koordinatoj de la komunumo estas 18° 52′ norda latitudo kaj 99° 54′ okcidenta longitudo.

 Esperanto 
Laŭ la enciklopedio de la komunumoj en Meksiko en Almoloya de Alquisiras en la "Hacienda de Arcos" post 1905 vivis Natalia von Schenck, kiu naskiĝis je la 26-a de julio 1840 en Arnsberg, Vestfalio. Ŝi kune kun la amikino Alice L. Nohl estis unu de la ĉefaj propagandistoj de Esperanto en Meksiko. Krome ŝi ankaŭ aktivis en la socia vivo. Ŝi estis protektantino de la blinduloj kaj ŝi enkondukis la brajlo-sistemon al Meksiko. Ŝi mortis je la 19-a de majo 1921 en Alquisiras (Fonto: S-ro Alejandro Meza, 1922).

 Eksteraj ligiloj 
http://www.e-local.gob.mx/work/templates/enciclo/mexico/mpios/15004a.htm 

Kategorio:Komunumoj de Meksiko
Kategorio:Komunumoj de Estado de México